
జాతీయ అవార్డు గ్రహీత నరసింహనంది దర్శకత్వం వహిస్తున్న చిత్రం ‘బుడ్డారెడ్డిపల్లి బ్రేకింగ్ న్యూస్’. అభి, సందీప్తి,  వరుణ్ కీలక పాత్రధారులు. శ్రీలక్ష్మీనరసింహ సినిమా పతాకంపై బూచేపల్లి తిరుపతిరెడ్డి సమర్పణలో తెరకెక్కుతున్న ఈ చిత్రానికి సుక్కు సంగీతం అందించారు. ఇటీవల హైదరాబాద్లో పాటలు విడుదలయ్యాయి. దర్శకుడు వి.సాగర్ సీడీలను ఆవిష్కరించారు. దర్శకుడు మాట్లాడుతూ ‘‘గేదె జీవనాధారంగా బతికే ఓ యజమాని ఆ గేదెను యాక్సిడెంట్ చేసి చంపిన ఎమ్మెల్యే తనయుడిపై ఎలాంటి శిక్షపడేలా చేశాడు? న్యాయం కోసం అక్కడి రైతులంతా ఎలా పోరాడారు అన్నది ఈ సినిమా ఇతివృత్తం. జులై మొదటివారంలో సినిమాను విడుదల చేస్తాం’’ అని తెలిపారు. గీత రచయిత డా.చల్లా భాగ్యలక్ష్మి కూడా కార్యక్రమంలో పాల్గొన్నారు.

jaateeya avaardu graheeta narasimhanandi darsakatvam vahistunna chitram ‘buddareddipalli braking neus’. abhi, sandeepti,  varun keelaka paatradhaarulu. srilakshminarasimha sinima pataakampai boochepalli tirupatireddy samarpanalo terakekkutunna ee chitraaniki sukku sangeetam andinchaaru. iteevala hyderabadlo paatalu vidudalayyaayi. darsakudu vi.sagar seedeelanu aavishkarinchaaru. darsakudu maatlaadutuu ‘‘gede jeevanaadhaaramgaa batike oo yajamani aa gedenu accident chesi champina emmelye tanayudipai elanti shikshapadela cheshaadu? nyaayam kosam akkadi raitulanta ela poraadaaru annadi ee sinima itivruttam. julai modativaaramlo sinimaanu vidudala chestam’’ ani telipaaru. geetha rachayita daa.challa bhagyalakshmi kuudaa kaaryakramamlo paalgonnaaru.